**Ministru kabineta rīkojuma projekta**

**“Par apropriācijas pārdali apakšprogrammas 24.08.00 “Nacionālo parku darbības nodrošināšana” ietvaros starp izdevumu ekonomiskās klasifikācijas kodiem 2017. gadā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta rīkojuma projekts “Par apropriācijas pārdali apakšprogrammas 24.08.00 “Nacionālo parku darbības nodrošināšana” ietvaros starp izdevumu ekonomiskās klasifikācijas kodiem 2017. gadā” (turpmāk – rīkojuma projekts) sagatavots, pamatojoties uz likuma “Par valsts budžeta 2017. gadam” 31. panta 5. punktu. |
|   | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar likuma “Par valsts budžetu 2017. gadam” 30. panta 5. punktu un Ministru kabineta 2010. gada 16. marta noteikumu Nr. 256 “Noteikumi par kārtību, kādā ministrijām un citām centrālajām valsts iestādēm tiek veikta apropriācijas pārdale starp programmām, apakšprogrammām un izdevumu ekonomiskās klasifikācijas kodiem” 6.4. apakšpunktu nav pieļaujama apropriācijas pārdale no izdevumiem sociālajiem pabalstiem un pensijām (tajā skaitā izdienas pensijām) uz citiem izdevumiem.Vienlaikus atbilstoši likuma “Par valsts budžetu 2017. gadam” 31. panta 5. punktā noteiktajam apropriācijas pārdale no izdevumiem sociālajiem pabalstiem uz izdevumiem pamatkapitāla veidošanai Vides aizsardzības un reģionālās attīstības ministrijas (turpmāk – VARAM) apakšprogrammā 24.08.00 “Nacionālo parku darbības nodrošināšana” ir iespējama, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma “Par valsts budžetu 2017. gadam” 30. panta nosacījumus un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.Apropriācijas pārdale starp izdevumu ekonomiskās klasifikācijas kodiem apakšprogrammas 24.08.00 “Nacionālo parku darbības nodrošināšana” ietvaros, nepalielinot izdevumu kopējo apjomu, nepieciešama VARAM padotībā esošās tiešās pārvaldes iestādes – Dabas aizsardzības pārvaldes (turpmāk – DAP) – funkciju izpildei.**Finansējuma nepieciešamības pamatojums un fiskālie riski**Kopš 2011. gada Ķemeru nacionālajā parkā tiek īstenots līdz šim lielākais mitrāju atjaunošanas projekts Latvijā – Eiropas Savienības (turpmāk – ES) LIFE+ programmas finansēts (ar Latvijas Vides aizsardzības fonda līdzfinansējumu) projekts “Ķemeru Nacionālā parka hidroloģiskā režīma atjaunošana” jeb “Hydroplan” (projekta Nr. LIFE10NAT/LV/000160 HYDROPLAN) (turpmāk – projekts), kura laikā tika veikta meliorācijas sistēmu inventarizācija un ES nozīmes aizsargājamo biotopu aizsardzības stāvokļa novērtējums, kas atklāja un zinātniski pamatoja daudzkārt lielāku ES nozīmes aizsargājamo biotopu atjaunošanas darbu nepieciešamību nekā sākotnēji bija plānots projekta pieteikumā, tas ir:1. **Zaļā purva** biotopu atjaunošanas (hidroloģiskā režīma atjaunošanas) darbi tika plānoti 550 ha platībā, bet pēc inventarizācijas tika precizēts nepieciešamais apjoms atjaunošanas darbiem – 607 ha platībā;
2. **Meža biotopu** atjaunošanas darbi tika plānoti 1100 ha platībā, bet pēc inventarizācijas tika precizēts nepieciešamais atjaunošanas darbu apjoms – 1249 ha platībā;
3. **Skudrupītes palienes** atjaunošana, līkumojot upi, tika plānota 7 km garumā. Projekta teritorijā šobrīd ir 5,5 km garš, iztaisnots Skudrupītes posms, kas pēc upes tecējuma dabiskošanas sasniegs 7,53 km garumu.

Visi projektā un normatīvajos aktos paredzētie sagatavošanās darbi, tai skaitā veikts pilns ietekmes uz vidi novērtējums, izstrādāti un akceptēti būvprojekti, ir veikti, lai sasniegtu galveno projekta mērķi – atjaunotu ES nozīmes biotopus un griežu ligzdošanas vietas nacionāli un starptautiski nozīmīgā dabas teritorijā - Ķemeru nacionālajā parkā.Jāņem vērā, kaLIFE + programmas fokuss ir tieši praktiski ES nozīmes biotopu atjaunošanas darbi.Kā projekta blakus ieguvums jāmin ekosistēmu atjaunošana, kas nodrošinās plašu ekosistēmu pakalpojumu loku – ietekmi uz klimatu (CO2 saistīšana), plūdu risku mazināšana (palu ūdeņu akumulēšana Skudrupītes palieņu pļavās), tūrisma pakalpojumu dažādošanas iespējas, lokālās ekonomikas stimulēšana u.c.Apropriācijas pārdale nepieciešama saistībā ar projekta aktivitātēm nepieciešamo **būvdarbu izmaksu būtisku pieaugumu**, salīdzinot ar projekta pieteikumā sākotnēji plānoto, jo:- izmaksas tika plānotas atbilstoši krīzes perioda cenām (2008.-2009. gads);- projekta ietvaros veiktajā iepirkumā saņemtie būvdarbu piedāvājumi apliecina, ka tirgus situācija 2017. gadā ir būtiski mainījusies un sākotnēji plānotās izmaksas ir būtiski nepietiekamas;- teritorijas inventarizācijā secināts, ka nepieciešams veikt lielākus atjaunošanas darbu apjomus nekā projekta pieteikumā sākotnēji plānots. Lai sasniegtu projekta mērķus, kopējā ES nozīmes biotopu apsaimniekošanas platība ir jāpalielina par 200 ha.Līdz šim projektā ir veikta:* projekta teritorijas inventarizācija (biotopu inventarizācija, meliorācijas sistēmu kartēšana u.c.);
* 3 hidroloģiskā režīma atjaunošanas programmu izstrāde;
* tehnisko projektu – būvprojektu izstrāde;
* pilnais ietekmes uz vidi novērtējums hidroloģiskā režīma atjaunošanai projekta teritorijās;
* tirgus izpēte darbu izmaksu noskaidrošanai;
* iepirkumu konkursi;
* kā arī pārējās projektā paredzētās aktivitātes, kas nav saistītas ar būvniecību (semināri, tīmekļvietnes izstrāde, videofilmas u.c.).

Atbilstoši projekta pieteikumam, būvdarbiem plānotās izmaksas sastādīja 239 500 *euro*, savukārt iepirkumos iegūto piedāvājumu summas būvdarbiem – 428 970,26 *euro*.Kopējais būvdarbu izmaksu aprēķins:

|  |  |  |  |
| --- | --- | --- | --- |
| *Objekts* | *Darbi* | *Summa euro**( ar PVN)* | *Atbilstoši Publisko iepirkumu likumam* |
| **Zaļais purvs** | Būvniecības darbi | 92719,90 | Atklāts konkurss |
| Būvuzraudzība | 1000,00 | Cenu aptauja |
| Autoruzraudzība | 620,73 | Cenu aptauja |
| **Skudrupītes paliene un meži rietumos no Ķemeru tīreļa** | Būvniecības darbi | 261950,63 | Atklāts konkurss |
| Būvuzraudzība | 2000,00 | Cenu aptauja |
| Autoruzraudzība | 925,65 | Cenu aptauja |
| **Ganību žogs un skatu platformas** | Būvniecības darbi | 66303,35 | Mazais iepirkums |
| Būvuzraudzība | 3450,00 | Cenu aptauja |
| Kopā:  | **428970,26** |  |

 Būvdarbu apjomu palielinājums pamatots ekosistēmu atjaunošanas izpētes laikā, veicot projekta teritorijas detalizētu izpēti projekta A1 - A3 rīcību ietvaros. Savukārt būvniecības izmaksu palielinājums konstatēts, veicot tirgus izpēti un būvniecības darbu iepirkumu atbilstoši Publisko iepirkumu likuma 8. panta pirmās daļas 1. punkta prasībām (attiecībā uz apropriācijas pārdali nepieciešamo finansējumu - iepirkuma dokumentācija un rezultāti pieejami DAP tīmekļvietnē sadaļā Aktualitātes/ Publiskie Iepirkumi;<https://daba.gov.lv/upload/File/DOC_IE/IE1738_170831_hidroplan_1%2C2dala_LEM.pdf>). Projekta Granta līgumā izmaiņas šajā stadijā nav plānots veikt, jo atbilstoši LIFE+ projektu kopīgo noteikumu prasībām (<http://ec.europa.eu/environment/life/toolkit/pmtools/lifeplus/documents/commonprov_08_lv.pdf>; 24.2. pants) nevar tikt palielināts ES piešķirtais finansējuma apjoms, bet tikai projekta partneru līdzfinansējums. Tā kā “Hydroplan” projekta vadošais ieviesējs ir DAP, tad tieši DAP uzdevums ir projekta sekmīga īstenošana. Papildus finansējuma piesaistīšana sekmīgai projekta īstenošanai ir kritiski svarīga, lai sasniegtu projekta mērķus – ekosistēmu atjaunošana, kā arī lai nepieļautu situāciju, ka netiek attiecināti līdz šim veiktie izdevumi projekta īstenošanai, ja projekta mērķi netiks sasniegti un rodas pienākums ar projekta īstenošanu saistītos izdevumus atmaksāt ES, kas var sasniegt 702 337 *euro*, tas ir, visa ES piešķirtā finansējuma apmērā. Lai palielinātu DAP līdzfinansējuma daļu, izmaiņas projekta Granta līgumā šai ieviešanas stadijā nav nepieciešams veikt.Latvijas Vides aizsardzības fonds piešķīris 2017. gadam papildu finansējumu 51 150 *euro* apmērā, pamatojoties uz projektā sasniedzamajiem mērķiem – adekvāti veikti hidroloģiskā režīma atjaunošanas darbi, kuri pēc meliorācijas sistēmu inventarizācijas un ES nozīmes aizsargājamo biotopu aizsardzības stāvokļa novērtējumiem ir nepieciešami daudzkārt lielākā apjomā kā projekta pieteikumā sākotnēji tika plānots. Līdz ar to, **lai pilnībā īstenotu projekta mērķus, vēl papildus nepieciešami 138 320,26 *euro*** (ieskaitot pievienotās vērtības nodokli) (- 428 970,26 + 239 500 + 51 150) = - 138 320,26).Apropriācijas pārdale par labu minēto pasākumu steidzamai īstenošanai ir kritiski nepieciešama, jo pretējā gadījumā rodas nozīmīgi riski valsts budžetam. Ja projekta mērķi netiek sasniegti pilnā apmērā, Eiropas Komisija var neatzīt projektā veiktos izdevumus par attiecināmiem un pieprasīt projektā ieguldīto līdzekļu atmaksu līdz pat 702 337 *euro* apmērā.**Potenciālais finansējuma avots un līdzekļu pieejamības pamatojums**DAP nodrošina kompensāciju administrēšanu un to izmaksu:- par īpaši aizsargājamo nemedījamo sugu un migrējošo sugu dzīvnieku nodarītajiem būtiskajiem postījumiem, atbilstoši Ministru kabineta 2016. gada 7. jūnija noteikumiem Nr. 353 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai” (turpmāk – Ministru kabineta noteikumi Nr. 353);- par saimnieciskās darbības ierobežojumiem īpaši aizsargājamās dabas teritorijās un mikroliegumos (ja nevar saņemt ikgadējo atbalsta maksājumu no ES fondu līdzekļiem, ko piešķir Lauku atbalsta dienests), atbilstoši Ministru kabineta 2013. gada 17. septembra noteikumiem Nr. 891 “Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru” (turpmāk – Ministru kabineta noteikumi Nr. 891).Apkopojot informāciju par īpaši aizsargājamo nemedījamo sugu un migrējošo sugu dzīvnieku nodarītajiem postījumiem 2017.gada pirmajos trīs ceturkšņos, konstatēta netipiski maza migrējošo putnu sugu negatīvā ietekme. Nelielais postījumu apmērs šogad skaidrojams ar nelabvēlīgajiem laika apstākļiem laikā, kad vairums putnu veica pavasara migrāciju pāri Latvijas teritorijai, kā arī agrīnu augu attīstības stadiju šajā periodā. Tā rezultātā postījumi augkopībai bija neraksturīgi mazi. Tāpat izmaksājamo kompensāciju apmēru būtiski ietekmē fakts, ka akvakultūras nozarē par 2016. gadu ir izmaksātas kompensācijas, kas ir sasniegušas *de minimis* robežlielumu. Maksimālo kompensācijas apmēru ierobežo *de minimis* nosacījumi, kas izriet no Eiropas Komisijas 2014. gada 27. jūnija Regulas (ES) Nr. 717/2014 par Līguma par ES darbību 107. un 108. panta piemērošanu *de minimis* atbalstam zvejniecības un akvakultūras nozarē, kā arī Ministru kabineta 2015. gada 29. septembra noteikumi Nr. 558 “*De minimis* atbalsta uzskaites un piešķiršanas kārtība zvejniecības un akvakultūras nozarē”. Saskaņā ar šiem nosacījumiem kopējais *de minimis* atbalsts, ko viena dalībvalsts piešķīrusi vienam vienotam uzņēmumam zvejniecības un akvakultūras nozarē, jebkurā triju fiskālo gadu periodā nedrīkst pārsniegt 30 000 *euro*. Ņemot vērā minēto, virknei akvakultūras uzņēmumu par 2017. gadu kompensācijas netiek maksātas un kopējais 2017. gadā izmaksājamo kompensāciju apjoms ir mazāks nekā sākotnēji paredzēts.Ministru kabineta noteikumos Nr. 353 un Ministru kabineta noteikumos Nr. 891 noteikto kompensāciju izmaksai 2017. gadā DAP piešķirti 658 605 *euro* apakšprogrammā 24.08.00 “Nacionālo parku darbības nodrošināšana”*.* Līdz 2017. gada 19.oktobrim saskaņā ar Ministru kabineta noteikumiem Nr. 353 ir izmaksāti 320 406,63 *euro* ikgadējiem atbalsta maksājumiem par 2016. gadu un 86 385,62 *euro* ikgadējiem atbalsta maksājumiem par 2017. gadu. Savukārt saskaņā ar Ministru kabineta noteikumiem Nr. 891 līdz 2017. gada 19.oktobrim kompensācijās par saimnieciskās darbības ierobežojumiem īpaši aizsargājamās dabas teritorijās un mikroliegumos izmaksāti 3 426,11 *euro*. Tādējādi kopējā 2017. gadā DAP administrētajās kompensācijās izmaksātā summa sastāda 410 218,36 *euro*. Paredzams, ka kompensāciju maksājumiem 2017. gadā vēl būs nepieciešami 50 611,64 *euro*. Līdz ar to kopējā prognozējamā kompensācijās izmaksājamā summa 2017.gadā ir 460 830 *euro*, tas ir, kompensāciju izmaksai piešķirtā summa netiks visa izlietota ikgadējiem atbalsta maksājumiem.No kompensāciju izmaksai piešķirto līdzekļu atlikuma jau veikta apropriācijas pārdale DAP nekustamā īpašuma nodokļa pārrēķina apmaksai Jūrmalas pilsētā (Ministru kabineta 2017.gada 17. oktobra sēdes prot. Nr. 51 41. §) 84 775 *euro* apmērā un Valsts vides dienestam saistībā ar noslēgtajiem līgumiem par fizisko aizsardzības sistēmu uzstādīšanu un iekārtu uzturēšanu 25 000 *euro* apmērā. Līdz ar to šobrīd atlikusī summa ir 88 000 *euro* (658 605 - 460 830 - 84 775 - 25 000= 88 000).Ņemot vērā minēto, ir iespējams veikt projekta aktivitāšu īstenošanai papildus nepieciešamo izdevumu 2017. gadā apmaksu (kopā 88 000 *euro)*, veicot apakšprogrammas 24.08.00 “Nacionālo parku darbības nodrošināšana” apropriācijas pārdali no izdevumiem “Sociālie pabalsti” (kods 6000) **88 000 *euro*** apmērā uz izdevumiem “Pamatkapitāla izveidošana” (kods 5000) **88 000** ***euro*** apmērā.Saskaņā ar noslēgtajiem līgumiem un plānotajiem darbiem, vēl iztrūkstošie 50 320,56 *euro* (- 138 320,26 + 88 000 = - 50 320,26) būs nepieciešami tikai 2018. gadā, līdz ar to pēc šī rīkojuma projekta ietvaros veiktās apropriācijas pārdales netiek saskatīti turpmāki fiskālie riski valsts budžetam. Nepieciešamo papildu finansējumu 2018.gadā 50 320,56 *euro* apmērā ir plānots nodrošināt no valsts budžeta apakšprogrammas 24.08.00 “Nacionālo parku darbības nodrošināšana”, kas ir apakšprogramma DAP pamatdarbības nodrošināšanai, veicot pārdali no paredzētajiem izdevumiem “Preces un pakalpojumi” (kods 2000) uz projekta “Hydroplan” īstenošanai nepieciešamajiem izdevumiem. |
| 3. | Projekta izstrādē iesaistītās institūcijas | VARAM, DAP. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
|

|  |
| --- |
|  |
|

|  |  |  |
| --- | --- | --- |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka apropriācijas pārdale plānota vienas budžeta apakšprogrammas ietvaros, nav ietekmes uz kopējo valsts budžetu. |
| 7. Cita informācija | Nav |

 |

 |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VARAM, DAP |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Ar rīkojuma projektu netiek paredzēta jaunu institūciju izveide, esošo institūciju reorganizācija vai likvidācija.  |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Saulīte 67026487

diana.saulite@varam.gov.lv

Kaņepe 67509760

maruta.kanepe@daba.gov.lv